CELEX: 31984D0290
Language: el
Date: 1984-05-22 00:00:00
Title: 84/290/ΕΟΚ: Απόφαση του Συμβουλίου της 22ας Μαΐου 1984 για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Νορβηγίας για την τροποποίηση του προσωρινού διακανονισμού εναρμονισμένων ενεργειών σχετικά με τις αμοιβαίες συναλλαγές τυριών

Avis juridique important

|

31984D0290

84/290/ΕΟΚ: Απόφαση του Συμβουλίου της 22ας Μαΐου 1984 για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Νορβηγίας για την τροποποίηση του προσωρινού διακανονισμού εναρμονισμένων ενεργειών σχετικά με τις αμοιβαίες συναλλαγές τυριών  

Επίσημη Εφημερίδα αριθ. L 140 της 26/05/1984 σ. 0043 Ισπανική ειδική έκδοση: Κεφάλαιο 03 τόμος 30 σ. 0216  Πορτογαλική ειδική έκδοση : Κεφάλαιο 03 τόμος 30 σ. 0216 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 22ας Μαΐου 1984  για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Νορβηγίας για την τροποποίηση του προσωρινού διακανονισμού εναρμονισμένων ενεργειών σχετικά με τις αμοιβαίες συναλλαγές τυριών  (84/290/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας:  ότι ο προσωρινός διακανονισμός εναρμονισμένων ενεργειών μεταξύ της Νορβηγίας και της Ευρωπαϊκής Οικονομικής Κοινότητας, ο οποίος αφορά τις αμοιβαίες συναλλαγές τυριών (1) προβλέπει στο σημείο 7 τη δυνατότητα πραγματοποίησης διαβουλεύσεων μεταξύ των δύο μερών όσον αφορά τη λειτουργία του διακανονισμού, καθώς και τη δυνατότητα τροποποίησής του με κοινή συμφωνία, βασισμένη στην πείρα που αποκτήθηκε· ότι, κατά τη διάρκεια αυτών των διαβουλεύσεων, αποδείχτηκε αναγκαίο να τροποποιηθούν τα όρια βάρους του τυριού Jarlsberg που καθορίζονται στο διακανονισμό αυτό, επειδή διαπιστώθηκε ότι είναι πολύ περιορισμένα,  ΑΠΟΦΑΣΙΖΕΙ:  Άρθρο 1  Η συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Νορβηγίας, για την τροποποίηση του προσωρινού διακανονισμού εναρμονισμένων ενεργειών σχετικά με τις αμοιβαίες συναλλαγές τυριών, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το αρμόδιο πρόσωπο για την υπογραφή της συμφωνίας, με σκοπό τη δέσμευση της Κοινότητας·  Βρυξέλλες, 22 Μαΐου 1984.  Για το Συμβούλιο  Ο Πρόεδρος  J. AUROUX  (1) ΕΕ αριθ. L 345 της 6. 12. 1982, σ. 24.